**รายงานการประชุมสภาองค์การบริหารส่วนตำบลแดงหม้อ**

**สมัยสามัญ สมัยที่ ๓ ครั้งที่ ๒/๒๕๖๖**

**วันอังคารที่ ๑๕ สิงหาคม พ.ศ. ๒๕๖๖ เวลา ๑๐.๐๐ น.**

**ณ ห้องประชุมสภาองค์การบริหารส่วนตำบลแดงหม้อ**

**---------------------------------------**

**รายชื่อผู้มาประชุม**

|  |  |  |  |  |
| --- | --- | --- | --- | --- |
| **ที่** |  **ชื่อ – สกุล** |  | **ตำแหน่ง** | **ลายมือชื่อ** |
| ๑ | นางสาวจินตนา ทุมวงษ์ |  | ประธานสภา อบต. | จินตนา ทุมวงษ์ |
| ๒ | นายมงคล ชมภูพื้น |  | รองประธานสภา อบต. | มงคล ชมภูพื้น |
| ๓ | นายวิญญา ชาลี |  | สมาชิกสภา.อบต.หมู่ที่ ๑ | วิญญา ชาลี |
| ๔ | นายธวัชชัย ชมภูพื้น |  | สมาชิกสภา.อบต.หมู่ที่ ๒ | ธวัชชัย ชมภูพื้น |
| ๕ | นางสาววิไลวรรณ ศรีสุธรรม |  | สมาชิกสภา.อบต.หมู่ที่ ๓ | วิไลวรรณ ศรีสุธรรม |
| ๖ | นายวิชัย หมื่นสุข |  | สมาชิกสภา.อบต.หมู่ที่ ๖ | วิชัย หมื่นสุข |
| ๗ | นายบรรจง คำแดง |  | เลขานุการสภา อบต. | บรรจง คำแดง |
|  |  |  | (ปลัด อบต.) |  |

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** |  | **ตำแหน่ง** | **ลายมือชื่อ** |
| ๑ | นายสมชาย สายเสมา |  | นายกองค์การบริหารส่วนตำบล | สมชาย สายเสมา |
| ๒ | นายน้อม สายเสมา |  | รองนายกองค์การบริหารส่วนตำบล | น้อม สายเสมา |
| ๓ | นางสาวสมพร ทุมวงษ์ |  | รองนายกองค์การบริหารส่วนตำบล | สมพร ทุมวงษ์ |
| ๔ | นายปรีดา ชมภูพื้น |  | เลขานุการนายก อบต. | ปรีดา ชมภูพื้น |
| ๕ | นางนิภาพร นนนารถ |  | รองปลัด อบต. | นิภาพร นนนารถ |
| ๖ | นายไชยวัฒน์ บุญอุ้ย |  | ผู้อำนวยการกองการศึกษาฯ | ไชยวัฒน์ บุญอุ้ย |
| ๗ | นายสุเพียน สอนบุตรดี |  | ผู้อำนวยการกองช่าง | สุเพียน สอนบุตรดี |
| ๘ | นางสาวพัชราพรรณ หมื่นสุข |  | นักวิเคราะห์นโยบายและแผน | พัชราพรรณ หมื่นสุข |

 เริ่มประชุมเวลา ๑๐.๐๐ น.

 เมื่อสมาชิกสภาองค์การบริหารส่วนตำบลแดงหม้อ มาครบองค์ประชุม เลขานุการสภาฯ เชิญนางสาวจินตนา ทุมวงษ์ ประธานสภาองค์การบริหารส่วนตำบลแดงหม้อ จุดธูปเทียนบูชาพระรัตนตรัย และกล่าวบทสวดมนต์ ประธานสภาฯ กล่าวเปิดการประชุมสภาองค์การบริหารส่วนตำบลแดงหม้อ สมัยสามัญ สมัยที่ ๓ ครั้งที่ ๒ ประจำปี พ.ศ.๒๕๖๖ พร้อมดำเนินการประชุมเพื่อพิจารณาตามระเบียบวาระต่อไป

**ระเบียบวาระที่ ๑ เรื่อง ที่ประธานแจ้งให้ที่ประชุมทราบ**

ประธานสภาฯ ๑.๑ ประกาศสภาองค์การบริหารส่วนตำบลแดงหม้อ เรื่อง นัดประชุมสภาองค์การบริหารส่วน (น.ส.จินตนา ทุมวงษ์) ตำบลแดงหม้อ สมัยสามัญ สมัยที่ ๓ ครั้งที่ ๒ ประจำปี พ.ศ.๒๕๖๖ ตามที่สภาองค์การบริหาร ส่วนตำบลแดงหม้อ ได้ประกาศเรียกประชุมสภาองค์การบริหารส่วนตำบลแดงหม้อ ตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ (แก้ไขเพิ่มเติมถึงฉบับที่ ๗) พ.ศ.๒๕๖๒ ประกอบกับระเบียบกระทรวงมหาดไทยว่าด้วย ข้อบังคับ การประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๓) พ.ศ.๒๕๖๕ ข้อ ๒๒ กำหนดไม่เกิน ๑๕ วัน นับตั้งแต่วันที่ ๑-๑๕ สิงหาคม พ.ศ.๒๕๖๖ นั้น เพื่อให้การประชุมสภาองค์การบริหารส่วน ตำบลแดงหม้อ ดำเนินการตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๓) พ.ศ.๒๕๖๕ ข้อ ๒๓ สภาองค์การบริหารส่วนตำบล แดงหม้อ จึงกำหนดนัดประชุมสภาฯสมัยสามัญ สมัยที่ ๓ ครั้งที่ ๒ ประจำปี ๒๕๖๖ ในวันที่ ๑๕ สิงหาคม ๒๕๖๖ เวลา ๑๐.๐๐ น. เป็นต้นไป ณ ห้องประชุมสภาองค์การบริหารส่วนตำบลแดงหม้อ จึงประกาศให้ทราบโดยทั่วกัน ประกาศ ณ วันที่ ๑๐ สิงหาคม พ.ศ.๒๕๖๖ น.ส.จินตนา ทุมวงษ์ ประธานสภาองค์การบริหารส่วนตำบลแดงหม้อ

ที่ประชุมสภา รับทราบ

**ระเบียบวาระที่ ๒** **เรื่อง รับรองรายงานการประชุมครั้งที่แล้ว**

ที่ประชุมสภา ไม่มี

**ระเบียบวาระที่ ๓**  **เรื่อง ที่คณะกรรมการแปรญัตติพิจารณาแล้วเสร็จในการพิจารณาร่างข้อบัญญัติงบประมาณ รายจ่ายประจำปีงบประมาณ พ.ศ.๒๕๖๗** **ในวาระที่ ๒ ขั้นแปรญัตติ**

ประธานสภาฯ ขอเชิญประธานคณะกรรมการแปรญัตติ แถลงประกอบรายงานผลการแปรญัตติ เชิญคะ

(น.ส.จินตนา ทุมวงษ์)

ประธานกรรมการแปรญัตติ เรียน ท่านประธานสภาฯ ท่านนายก ท่านสมาชิกทุกท่าน และหัวหน้าส่วนราชการ

(นายมงคล ชมภูพื้น) คณะกรรมการแปรญัตติขอรายงานผลการรับคำแปรญัตติและมติที่ประชุมคณะกรรมการแปร ญัตติร่างข้อบัญญัติงบประมาณ ฯ ดังนี้

 ๑. ที่ประชุมสภา อบต.แดงหม้อ สมัยสามัญ สมัยที่ 3 ครั้งที่ ๑ เมื่อวันที่ ๓ สิงหาคม 25๖๖ มีมติให้กำหนดระยะเวลายื่นคำแปรญัตติ วันที่ ๔ – ๖ สิงหาคม 25๖๖ เวลา 08.30 - 16.30 น. รวมระยะเวลาเท่ากับ ๒๔ ชั่วโมง โดยให้เสนอคำแปรญัตติ ได้ที่ห้องประชุม สภา อบต.แดงหม้อ ผลปรากฏว่าในช่วงเวลาดังกล่าว ไม่มีผู้ใดมายื่นคำแปรญัตติฯ คณะกรรมการแปรญัตติฯ จึงมีมติเป็นเอกฉันท์ให้เสนอร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖๗ ตามร่างฉบับเดิมที่ประธานสภาฯ ได้ส่งให้คณะกรรมการ แปรญัตติฯพิจารณา ๒. ไม่มีการแก้ไขเพิ่มเติมในตอนหรือข้อใดของข้อบัญญัติงบประมาณฯ ดังกล่าว ๓. ไม่มีการสงวนความเห็นของกรรมการแปรญัตติ และไม่มีการสงวนคำแปรญัตติ

 คณะกรรมการแปรญัตติได้ร่วมกันพิจารณาร่างข้อบัญญัติงบประมาณรายจ่าย ประจำปี งบประมาณ พ.ศ.๒๕๖๗ ขององค์การบริหารส่วนตำบลแดงหม้อโดยละเอียดแล้ว เห็นว่า ร่างดังกล่าวที่เสนอมานั้น ได้ตั้งงบประมาณไว้เหมาะสมกับสถานะการเงินการคลัง และ เป็นไปตามระเบียบกฎหมายที่เกี่ยวข้อง แนวนโยบายในแผนพัฒนาท้องถิ่นและสอดคล้อง กับปัญหาความต้องการของประชาชน แล้วร่างงบประมาณฯดังกล่าวมีความสมบูรณ์และ ครบถ้วน ดังนั้น จึงไม่ขอแก้ไขเพิ่มเติมแต่ประการใด ทั้งนี้ คณะกรรมการแปรญัตติได้มีมติ เห็นควรคงร่างข้อบัญญัติงบประมาณรายจ่าย ประจำปีงบประมาณ พ.ศ.๒๕๖๗ ของ องค์การบริหารส่วนตำบลแดงหม้อ ตามร่างเดิม โดยมีมติ เห็นชอบคงร่างเดิม ๓ เสียง เห็นไม่ชอบ - เสียง งดออกเสียง - คน จึงนำเรียนที่ประชุมสภาฯเพื่อโปรดทราบ

ที่ประชุม รับทราบ

**ระเบียบวาระที่ ๔** **เรื่อง เพื่อพิจารณา**

 **๔.๑ การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๗**  **ในวาระที่ ๒ ขั้นแปรญัตติ**

ประธานสภาฯ เนื่องจากไม่มีสมาชิกสภาฯท่านใด ยื่นเสนอคำแปรญัตติในช่วงเวลาดังกล่าว และคณะกรรมการ

(น.ส.จินตนา ทุมวงษ์) แปรญัตติก็ได้แถลงประกอบรายงานเสร็จสิ้นแล้ว ต่อไปก็จะเป็นการพิจารณา ในวาระที่ ๓

 ขั้นลงมติเห็นชอบให้ตราเป็นข้อบัญญัติเชิญเลขานุการสภาฯ ชี้แจงรายละเอียดระเบียบการ ประชุมสภาฯ วาระที่ ๒ และวาระที่ ๓

เลขานุการสภาฯ ผมขอชี้แจงระเบียบกฎหมายที่เกี่ยวข้อง ดังนี้ครับ ๑) พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ (แก้ไขเพิ่มเติมถึงฉบับที่ ๗)พ.ศ.๒๕๖๒ มาตรา ๘๗ วรรคแปด ในการพิจารณาร่างข้อบัญญัติงบประมาณรายจ่ายประจำปีและงบประมาณรายจ่ายเพิ่มเติม สมาชิกสภาองค์การบริหารส่วนตำบลจะแปรญัตติเพิ่มเติมรายการหรือจำนวนในรายการมิได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ ดอกบี้ยเงินกู้ หรือเงินที่กำหนดให้จ่ายตามกฎหมาย และในการพิจารณาของสภาองค์การบริหารส่วนตำบล การเสนอ การแปรญัตติ หรือการกระทำด้วยประการใดๆ ที่มีผลให้สมาชิกสภาองค์การบริหารส่วนตำบลมีส่วนไม่ว่าทางตรงหรือโดยอ้อมในการใช้งบประมาณรายจ่ายจะกระทำมิได้ ๒) ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๖๓ ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น ข้อ ๕๑ ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่นถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้ว ข้อ ๕๒ การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควรในการพิจารณาวาระนี้ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

 **๔.๒ การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๗**  **ในวาระที่ ๓ ขั้นลงมติ**

ประธานสภาฯ เมื่อที่ประชุมได้รับทราบในวาระที่สอง เสร็จสิ้นแล้ว ต่อไปก็จะเป็นการพิจารณา ในวาระที่ ๓

(น.ส.จินตนา ทุมวงษ์) ขั้นเห็นชอบให้ตราเป็นข้อบัญญัติ ในการพิจารณาวาระนี้ให้ที่ประชุมสภาองค์การบริหารส่วนตำบลแดงหม้อ ลงมติว่าจะให้ตราเป็น ข้อบัญญัติงบประมาณหรือไม่ ที่ประชุมสภาฯครบองค์ประชุม ดิฉันขอมติว่าที่ประชุมสภาองค์การ บริหารส่วนตำบลแดงหม้อ หากสมาชิกสภาฯ ท่านใดเห็นชอบให้ตราเป็นข้อบัญญัติงบประมาณ รายจ่ายประจำปีงบประมาณ พ.ศ.๒๕๖๗ โปรดยกมือคะ  **สมาชิกสภาฯ มาประชุม จำนวน ๖ คน**  เห็นชอบให้ตราเป็นข้อบัญญัติงบประมาณ จำนวน ๖ เสียง ไม่เห็นชอบให้ตราเป็นข้อบัญญัติงบประมาณ จำนวน - เสียง งดออกเสียง จำนวน - คน เวลา ๑๑.๐๙ น.

ประธานสภาฯ ดิฉันขอประกาศว่า มติที่ประชุมสภาองค์การบริหารส่วนตำบลแดงหม้อ เห็นชอบให้ตราเป็น

(น.ส.จินตนา ทุมวงษ์) ข้อบัญญัติงบประมาณรายจ่ายประจำปีงบประมาณ พ.ศ.๒๕๖๗ ขององค์การบริหารส่วนตำบล แดงหม้อ เวลา ๑๑.๐๙ น. มีคะแนนเสียง ดังนี้ **สมาชิกสภาฯ มาประชุม จำนวน ๖ คน**  เห็นชอบให้ตราเป็นข้อบัญญัติงบประมาณ จำนวน ๖ เสียง ไม่เห็นชอบให้ตราเป็นข้อบัญญัติงบประมาณ จำนวน - เสียง งดออกเสียง จำนวน - คน โดยจะได้นำเรียนเสนอท่านนายอำเภอเขื่องในพิจารณาอนุมัติตามระเบียบ กฎหมายที่เกี่ยวข้อง ต่อไป

**ระเบียบวาระที่ ๕** **เรื่องอื่น ๆ**

ประธานสภาฯ เชิญท่านนายก อบต.แดงหม้อคะ

(น.ส.จินตนา ทุมวงษ์)

นายก อบต. ๑.ขอขอบคุณสภาองค์การบริหารส่วนตำบลแดงหม้อที่ได้มีมติเห็นชอบให้ตราเป็นข้อบัญญัติ

(นายสมชาย สายเสมา) งบประมาณรายจ่ายประจำปีงบประมาณ พ.ศ.๒๕๖๗ ขององค์การบริหารส่วนตำบล แดงหม้อ ซึ่งกระผมก็จะดำเนินการให้เป็นไปตามระเบียบกฎหมาย แผนพัฒนาท้องถิ่น และให้ สอดคล้องกับปัญหาความต้องการของประชาชนต่อไป ๒.ขอเชิญท่านสมาชิกสภาฯทุกท่านร่วมกิจกรรมซ่อมแซมบ้านพักอาศัยของ นายแสวง พาชื่น หมู่ที่ ๖ บ้านทุ่ง ตำบลแดงหม้อ ในวันพุธที่ ๑๖ สิงหาคม ๒๕๖๖ เวลา ๐๘.๐๐ น. เป็นต้นไป ๓.ด้วยสถานการณ์ไข้เลือดออกระบาดในพื้นที่บ้านแดงหม้อ หมู่ที่ ๑ และหมู่ที่ ๒ ขอให้ทุก ครัวเรือนทุกท่านช่วยกันร่วมในการทำความสะอาดบริเวณพื้นที่ในบ้านพักอาศัย สิ่งแวดล้อม และ กำจัดแหล่งเพาะพันธุ์ยุงลาย และขอความอนุเคราะห์ผู้นำชุมชน และท่านสมาชิกสภาฯได้ ประชาสัมพันธ์เกี่ยวกับมาตรการป้องกันและควบคุมโรคไข้เลือดออกให้ประชาชนได้ทราบ โดยทั่วกัน

ประธานสภาฯ มีสมาชิกสภาฯท่านใดจะสอบถาม หรืออภิปราย หรือไม่ เชิญท่านรองนายก อบต.แดงหม้อคะ

(น.ส.จินตนา ทุมวงษ์)

รองนายก อบต. ๑.เนื่องจากโรงเรียนนาคำวิทยา ขอแจ้งประสงค์เข้าร่วมกิจกรรมในการซ่อมแซมบ้านพักอาศัย

(นางสมพร ทุมวงษ์) ของ นายแสวง พาชื่น ในวันเวลาดังกล่าวร่วมกับผู้นำชุมชน และ อบต.แดงหม้อ ๒.การป้องกันและควบคุมการระบาดของโรคไข้เลือดออก หรือการป้องกันระงับโรคติดต่อที่มีการ ระบาดในพื้นที่หรือชุมชน ขอเรียนเสนอว่า เป็นภารกิจและหน้าที่ของทุกคนทุกหน่วยงานในพื้นที่ที่ ต้องร่วมด้วยช่วยกันดำเนินการป้องกันและแก้ไขปัญหาในพื้นที่ ขอบคุณคะ

ประธานสภาฯ มีสมาชิกสภาฯท่านใดจะสอบถาม หรืออภิปราย หรือไม่ เชิญ ผอ.กองการศึกษาฯ คะ

(น.ส.จินตนา ทุมวงษ์)

ผอ.กองการศึกษาฯ ขออนุญาตแจ้งแผนงานหรือกิจกรรมของโรงเรียนผู้สูงอายุร่วมกับ อบต.แดหม้อ ดังนี้ (นายไชยวัฒน์ บุญอุ้ย) ๑.การกำหนดกิจกรรมทำบุญมหาสังฆทาน ในวันที่ ๑๘ สิงหาคม ๒๕๖๖ ณ วัดบ้านบุตร ตำบล แดงหม้อ เวลา ๐๙.๐๐ น. เป็นต้นไป และในวันที่ ๒๕ สิงหาคม ๒๕๖๖ ณ วัดบ้านแดงหม้อ ตำบลแดงหม้อ เวลา ๑๐.๐๐ น. เป็นต้นไป ดังนั้น จึงขอเชิญสมาชิกสภาฯทุกท่านร่วมกิจกรรม ทำบุญมหาสังฆทานในวัน/เวลา สถานที่ดังกล่าว

 ๒.การดำเนินโครงการฝึกอบรมคุณธรรมจริยธรรม ประจำปีงบประมาณ พ.ศ.๒๕๖๖ ซึ่งกำหนดการจัดกิจกรรมในวันอังคารที่ ๒๙ สิงหาคม ๒๕๖๖ ณ วัดป่าโนนกุดหล่ม ตำบลโนนเขวา อำเภอเมือง จังหวัดศรีสะเกษ เวลา ๐๗.๐๐ เป็นต้นไป ดังนั้น จึงขอเชิญสมาชิกสภาฯทุกท่านร่วม

 กิจกรรมในวัน/เวลา สถานที่ดังกล่าว ขอบคุณครับ

ประธานสภาฯ มีสมาชิกสภาฯท่านใดจะสอบถาม หรืออภิปราย หรือไม่ เชิญคะ

(น.ส.จินตนา ทุมวงษ์)

สมาชิกสภาฯหมู่ที่ ๑ ๑.โครงการก่อสร้างถนน ซึ่งดำเนินการก่อสร้างในช่วงฤดูฝน กระผมมีความกังวลว่าอาจจะก่อสร้าง

(นายวิญญา ชาลี) ไม่ได้มาตรฐานตามแบบรูปรายการหรือเงื่อนไขตามสัญญา ดังนั้น จึงขอฝากช่างควบคุมงาน หรือ คณะกรรรมการตรวจรับ ตลอดจนผู้มีส่วนเกี่ยวข้อง ดำเนินการให้เป็นไปตามระเบียบกฎหมายที่ เกี่ยวข้องโดยเคร่งครัด ๒.ไฟฟ้าสายถนนทางหลวงดับ ประชาชนที่สัญจรไปมาได้รับความเดือดร้อน อาจจะได้รับอันตราย ต่อชีวิตและทรัพย์สิน ดังนั้น จึงขอฝากผู้บริหารประสานไปยังหน่วยงานที่เกี่ยวข้องดำเนินการแก้ไข ด้วย ขอบคุณครับ

ประธานสภาฯ มีสมาชิกสภาฯท่านใดจะสอบถาม หรืออภิปราย หรือไม่ เชิญคะ

(น.ส.จินตนา ทุมวงษ์)

สมาชิกสภาฯหมู่ที่ ๖ เนื่องจากมีผู้ประกอบการขนสิ่งปฏิกูลและมูลฝอย ได้นำสิ่งปฏิกูลไปถ่ายเททิ้งในบริเวณพื้นที่ส่วน

(นายวิชัย หมื่นสุข) บุคคล บ้านทุ่ง หมู่ที่ ๖ ทำให้ส่งกลิ่นเหม็น ประชาชนได้รับความเดือดร้อน เรียนถามว่าจะมีวิธีการ หรือแนวทางแก้ไขปัญหานี้อย่างไร ขอบคุณครับ

ประธานสภาฯ มีสมาชิกสภาฯท่านใดจะสอบถาม หรืออภิปราย หรือไม่ เชิญคะ

(น.ส.จินตนา ทุมวงษ์)

สมาชิกสภาฯหมู่ที่ ๒ เนื่องจากถนนนอกเขต ซึ่งเป็นเขตพื้นที่ของตำบลสร้างถ่อ แต่ในพื้นที่ตรงนั้นได้มีประชาชนบ้าน

(นายธวัชชัย ชมภูพื้น) แดงหม้อ หมู่ที่ ๑ และหมู่ที่ ๒ อาศัยอยู่และทำการเกษตร ชำรุดเป็นหลุมเป็นบ่อ ทำให้การสัญจรหรือขนพืชผลทางการเกษตรลำบากมาก กระผมขอความอนุเคราะห์ผู้บริหารประสานแนวทางแก้ไขไปยัง อบต.สร้างถ่อเจ้าของพื้นที่ด้วย หรือทาง อบต.แดงหม้อจะมีแนวทางหรือมีวิธีการแก้ไขความเดือดร้อนของพี่น้องประชาชนหรือไม่ อย่างไร ขอบคุณครับ

ประธานสภาฯ มีสมาชิกสภาฯท่านใดจะสอบถาม หรืออภิปราย หรือไม่

(น.ส.จินตนา ทุมวงษ์)

ที่ประชุม ไม่มี

ประธานสภาฯ ขอเชิญท่านนายกองค์การบริหารส่วนตำบลแดงหม้อ ได้ตอบคำถามหรือชี้แจง เชิญคะ

(น.ส.จินตนา ทุมวงษ์)

นายก อบต. ขอขอบคุณสมาชิกสภาฯทุกท่านที่ได้สะท้อนปัญหาและเสนอแนะเกี่ยวกับการแก้ไขปัญหา

(นายสมชาย สายเสมา) ความเดือดร้อนชองพี่น้องประชาชน ผมขออนุญาตเรียนชี้แจง ดังนี้ ๑.การก่อสร้างถนนในช่วงฤดูฝนที่ท่านสมาชิกสภาฯมีความกังวลและเป็นห่วงว่าจะไม่ได้มาตรฐาน ตามแบบรูปรายการที่กำหนดไว้ในสัญญานั้น ประเด็นนี้ขอเรียนให้ท่านสมาชิกและสภาฯ ได้สบายใจ และคลายความกังวลครับ ผู้บริหารจะคอยกำกับ ติดตามการทำงานของผู้รับจ้าง และช่างควบคุม งาน รวมทั้งคณะกรรมการตรวจการจ้าง ตลอดจนเจ้าหน้าที่ผู้มีส่วนเกี่ยวข้องโดยเคร่งครัด ให้เป็นไป ตามเงื่อนไขตามสัญญา และระเบียบกฎหมายที่เกี่ยวข้อง

 ๒.ไฟฟ้าสายถนนทางหลวงดับนั้น ผู้บริหารจะได้ประสานไปยังการไฟฟ้าส่วนภูมิภาค สาขาเขื่องใน หรือหน่วยงานที่เกี่ยวข้องให้ดำเนินการแก้ไขโดยเร็ว ๓.ผู้ประกอบการขนสิ่งปฏิกูลและมูลฝอยแล้วนำไปเททิ้งในบริเวณพื้นที่ส่วนบุคคล บ้านทุ่ง หมู่ที่ ๖ ทำให้ส่งกลิ่นเหม็น ประชาชนได้รับความเดือดร้อนนั้น ผู้บริหารจะได้ประสานไปยังกำนันให้ ประชาสัมพันธ์ให้รถขนสิ่งปฏิกูลและมูลฝอยนำไปทิ้งสถานที่กำหนดตามกฎหมายที่เกี่ยวข้องต่อไป

ประธานสภาฯ ขอขอบคุณท่านนายก อบต. มีสมาชิกสภาฯท่านใดจะสอบถาม หรืออภิปราย หรือไม่

(น.ส.จินตนา ทุมวงษ์)

ที่ประชุม ไม่มี

ประธานสภาฯ ขอขอบคุณท่านนายก อบต. ท่านรองนายก อบต. ท่านสมาชิกสภาฯทุกท่าน หัวหน้าส่วนราชการ

(น.ส.จินตนา ทุมวงษ์) ที่เข้าร่วมประชุมสภาฯในวันนี้ ดิฉันขอปิดการประชุม

 ปิดประชุมเวลา ๑๒.๐๐ น.

 ผู้บันทึกรายงานการประชุม

 (นายบรรจง คำแดง)

 เลขานุการสภาองค์การบริหารส่วนตำบลแดงหม้อ

คณะกรรมการฯได้มาตรวจรายงานการประชุมสภาองค์การบริหารส่วนตำบลแดงหม้อ สมัยประชุม สมัยสามัญ สมัยที่ ๓ ครั้งที่ ๒ ประจำปี พ.ศ.๒๕๖๖ เรียบร้อยแล้ว เมื่อวันที่ 28 สิงหาคม พ.ศ.๒๕๖๖

 ประธานกรรมการตรวจรายงานการประชุม

 (นายวิญญา ชาลี)

 สมาชิกสภาองค์การบริหารส่วนตำบลแดงหม้อ

 กรรมการตรวจรายงานการประชุม

 (นางสาววิไลวรรณ ศรีสุธรรม)

 สมาชิกสภาองค์การบริหารส่วนตำบลแดงหม้อ

 กรรมการตรวจรายงานการประชุม

 (นายวิชัย หมื่นสุข)

 สมาชิกสภาองค์การบริหารส่วนตำบลแดงหม้อ

ที่ประชุมสภาองค์การบริหารส่วนตำบลแดงหม้อ ได้มีมติรับรองรายงานการประชุมสภาองค์การบริหารส่วนตำบลแดงหม้อ สมัยประชุม สมัยสามัญ สมัยที่ ครั้งที่ ประจำปี พ.ศ.๒๕๖๖

 ผู้รับรองรายงานการประชุม

 (นางสาวจินตนา ทุมวงษ์)

 ประธานสภาองค์การบริหารส่วนตำบลแดงหม้อ